
Cuvânt înainte 



Această lucrare mică a fost alcătuită de părintele Nicodim cu scopul de a veni 
în ajutorul ortodocşilor care din neştiinţă fac neorânduieli in sfânta biserică. Din cauza 
regimului politic care interzicea propaganda religioasă, lucrarea a fost scrisă de mână, cu 
tuş negru (titlurile cu roşu), cu caractere de tipar, pe hârtie velină lipită pe coli de carton 
de 70/100 cm în mai multe exemplare, puse în rame cu geam, fiind donate la mai multe 
biserici, şi expuse în pridvor pentru citit. Noi am cules textul şi i-am pus un titlu sugestiv: 
„Ce să facem şi ce nu trebuie să facem în sfânta biserică" tipărindu-1 de mai multe ori. 
Acum îl tipărim în format de broşură. 



Editura Agapis 

Prin dreapta credinţă şi fapte bune, intrăm în viaţa veşnică 



Mari sunt isprăvile credinţei şi de foarte mare trebuinţă faptele bune. Fiecare 
din noi, creştinii ortodocşi - păstori şi păstoriţi - pentru a dobândi viaţa veşnică, trebuie 
mai întâi să ne agonisim o credinţă dreaptă, curăţită de toate deşertăciunile, superstiţiile, 
idolatrismele, ereziile... şi să facem fapte bune. Ceea ce-i calapodul pentru formarea şi 
facerea încălţămintelor, aceea-i dreapta credinţă pentru buna formare a creştinului. Astfel, 
creştinul trebuie mai întâi a crede bine, după care poate a face fapte bune sau a vieţui 
creştineşte. Credinţa se naşte din auz: „Fără credinţă - zice Sfântul Apostol Pavel - nu 
este cu putinţă să fim plăcuţi lui Dumnezeu, căci cine se apropie de Dumnezeu trebuie să 
creadă că El este şi că Se face răsplătitor celor care II caută. Iar credinţa este încredinţarea 
celor nădăjduite, dovedirea lucrurilor celor nevăzute. Prin ea, cei din vechime au dat buna 
lor mărturie" (Evrei 11, 6, 1-2). Astfel, adevărata credinţă ortodoxă, sobornică şi 
apostolică, este a crede cu inima şi a mărturisi cu gura. Un Dumnezeu în trei feţe, adică: 
Credem întru unul Dumnezeu, Tatăl atotţiitorul, Făcătorul cerului şi al pământului, 
văzutelor tuturor şi nevăzutelor. 

Credem întru unul Domn Iisus Hristos, Fiul lui Dumnezeu, Unul-Născut, 
Care din Tatăl S-a născut, mai înainte de toţi vecii; Lumină din Lumină, Dumnezeu 
adevărat din Dumnezeu adevărat, născut, nu făcut, Cel de o fiinţă cu Tatăl, prin Care 
toate s-au făcut. 

Credem întru Duhul Sfânt, Domnul de viaţă făcătorul, Care din Tatăl 
purcede, Cel ce împreună cu Tatăl şi cu Fiul, este închinat şi mărit, Care a grăit prin 
prooroci. 

Credem întru una Sfântă Sobornicească şi Apostolească Biserică. Precum 
Dumnezeu cel adevărat e numai unul, aşa şi Biserica cea adevărata a Lui e numai una, nu 

3 



mai multe. Cei care zic că toate religiile sunt bune, sunt asemenea cu cei care zic că toţi 
bureţii (şi cei viermănoşi) sau buruienile (şi cele otrăvitoare) ce ies din pământ, ar fi bune 
de mâncat. 

Mărturisim un botez întru iertarea păcatelor. Şi aşa: Aşteptăm învierea 
morţilor şi viaţa veacului. 

Privitor la agonisirea, păstrarea şi folosirea dreptei-creclinţe ne îndeamnă 
Mântuitorul, zicând: „Aveţi credinţă în Dumnezeu... credeţi în Dumnezeu şi în Mine 
credeţi... Credeţi în Evanghelie..." şi Apostolul: „Având credinţă şi bună cunoştinţă, pe 
care unii, lepădându-o. au căzut din credinţă"... , Având taina credinţei în cuget curat"... 
(Ioan 14, 1; Marcu 1, 15; 2 Timotei 1, 19; 3, 9)- 

Credinţa dreaptă trebuie a fi însoţită de fapte bune sau de vieţuire 
creştinească, fiindcă numai prin acestea două omul devine creştin adevărat şi are nădejde 
tare de mântuire veşnică. Aceasta o adeveresc Dumnezeieştile Scripturi zicând: „Vedeţi 
că din fapte se îndreptează omul şi nu numai din credinţă. Precum trupul fără suflet este 
mort, aşa şi credinţa fară fapte este moartă" (Iacov 2, 24-26). 

Aşadar, pentru ca creştinul să devină, să fie şi să rămână plăcut lui 
Dumnezeu, trebuie mai întâi să-şi agonisească şi să aibă o adevărată credinţă în 
Dumnezeu şi să-şi îndrepteze după aceasta cugetele, cuvintele, faptele şi viaţa sa. 

Precum păsările nu se pot ridica în zbor de pe pământ în văzduh numai cu o 
aripă, ci cu amândouă, aşa şi oamenii nu se pot apropia şi a fi cu Dumnezeu decât numai 
prin aceste două aripi: credinţă dreaptă şi fapte bune. Aceasta reiese clar din cuvintele 
Mântuitorului: „Nu tot cel ce-Mi zice Mie, Doamne, Doamne, va intra întru împărăţia 
Cerurilor; ci acela care face voia Tatălui Meu care este în ceruri", adică cele arătate de El 
în predica de pe munte (Matei 7, 21; 5; 6; 7). In întreg capitolul 25 de la Matei, El ne 
dezvoltă destul de clar planul mântuirii prin dreapta-credinţă şi fapte bune. Sfântul 
apostol Iacov, după ce arată clar că credinţa fară fapte e moartă, ca şi trupul fară suflet, 
adaugă: „Din fapte (bune) se îndreptează omul; iar nu numai din credinţă" (Iacov 2, 24, 

16-26). Sfântul apostol Pavel arată că faptele bune sunt roadele Duhului, zicând: „Roadă 
Duhului este: dragostea, bucuria, pacea, îndelunga-răbdare, bunătatea, facerea de bine, 
credinţa, blândeţea, înfrânarea poftelor... Făcând binele să nu slăbim, căci la vreme vom 
secera neostenind. Deci, până când avem vreme, să facem bine către toţi şi, mai vârtos, 
către cei ai noştri de o credinţă. Domnul va răsplăti fiecăruia după faptele lui... Noi toţi 
trebuie să ne arătăm înaintea scaunul de judecată al lui Hristos, ca să ia fiecare după cum 
a făcut, cele ce s-a lucrat prin trup, ori bine, ori rău" (Galateni 5, 22-23; Romani 2, 6; 2 
Corinteni 5, 10). Credinţa dreaptă cu faptele bune sunt într-o foarte strânsă legătura, ca şi 
trupul cu sufletul. 

Acestea lucrează mână în mână, ca aripile zburătoarelor sau ca cele două 
lopeţi ale barcagiilor. Barca vieţii noastre înaintează cu spor în mântuire la împărăţia lui 
Dumnezeu numai când vâslim cu cele două lopeţi: credinţa şi faptele bune. 

Mulţi din cei care aveau fapte bune nu s-au putut mântui şi intra în împărăţia 
lui Dumnezeu, până n-au îmbrăţişat adevărata credinţă. Aşa au fost: Cornelie sutaşul 
(Faptele Apostolilor 10; 11,1 1-15) Eustatie Plachida - generalul Roman (Vieţile Sfinţilor 
la 20 septembrie). 

Aşijderea şi cei ce au avut numai dreapta-credinţă nu s-au mântuit fără fapte 
bune sau până ce n-au făcut roade vrednice de pocăinţă (Exemple: Saul, Petru vameşul, 
C. Pelaghia, Măria Egipteanca). 

Dreapta-credinţă şi faptele bune se cuprind în trei principale virtuţi 
Teologice, adică: în Credinţă - Crezul; în Nădejde - Rugăciunea Domnească - fericirile; şi 
în Dragoste - Dumnezeieştile zece porunci, cu dragostea de Dumnezeu şi de aproapele, 
cuprinse în Decalog şi în Sfânta Evanghelie. Aceste principale virtuţi îl ridică pe om la 
treapta lui (Psalmi 24; 48, 12) îl înviorează, înaripează, înalţă, apropie şi-1 uneşte cu 
Dumnezeu, Creatorul său. 

După acestea, se poate ridica din căderile sale pe treapta demnităţii de om şi 
de a sta la nivelul înalt unde 1-a aşezat Dumnezeu, prin agonisirea şi folosirea cu succes a 

celor patru virtuţi cardinale: înţelepciunea, dreptatea, cumpătarea şi bărbăţia sau tăria. 
Dumnezeu S-a descoperit pe Sine aleşilor Săi, stând pe un tron de patru Heruvimi - în 
Biserica Vechiului Testament, şi de patru Serafimi - în Biserica Noului Testament 
(Iezechiel 1; Apocalipsa 4, 6). Şi sufletul omenesc care-i creat şi destinat de Dumnezeu a 
fi după chipul şi asemănarea Sa, are ca tron al statorniciei sale, în tot binele vremelnic şi 
veşnic, aceste patru virtuţi, ca un scaun mai înalt cu patru picioare. 

Cât timp sufletul are aceste patru virtuţi bine cunoscute, practicate, trăite, stă 
foarte bine în cinstea deosebită în care a fost şi este pus. Când vreuna sau mai multe din 
ele slăbesc, se şubrezesc sau lipsesc, sufletul omenesc se povârneşte spre cădere, se 
prăbuşeşte şi nu se poate ridica pe treapta demnităţii lui, până nu şi le agoniseşte, practică 
şi trăieşte în buna lor rânduiala. Aceste virtuţi strălucite, absolut necesare şi foarte 
folositoare, sunt Daruri ale lui Dumnezeu, cu care El înzestrează pe aleşii Săi, aşa cum 
ştie mai bine. Pe acestea le putem agonisi, alimenta şi dezvolta prin rugăciuni fierbinţi 
făcute în Duh şi în Adevăr, prin participarea cu trup şi suflet în Sfânta Biserică, în toate 
duminicile şi Sărbătorilor şi în după-aminaza zilelor Sfinte, la cele şapte laude, la 
Dumnezeiasca Liturghie, la Sfintele Taine, la învăţăturile Evanghelice, Apostolice, la 
cele curat-ortodoxe, prin citirea sau ascultarea Dumnezeieştilor Scripturi în strânsă 
legătură cu Mărturisirea Ortodoxă, Cazaniile Bisericii, Vieţile Sfinţilor şi alte cărţi Sfinte, 
crezând şi vieţuind după învăţătura lor cea mântuitoare. 

Pregătiri în ajunul zilelor sfinte pentru serbarea lor cu sfinţenie 



Multă grijă îl cuprinde pe cineva când este chemat la palat, de stâpânitorul 
sau conducătorul patriei sale. Mai întâi se socoteşte cum să se prezinte mai înţelepţeşte, 
mai curat şi mai bine. Ca un om cu bun-simţ, se spală bine peste tot corpul, îşi piaptănă 
părul capului, se îmbracă în hainele cele mai curate. Observă bine ca încălţămintea să fie 
curăţită de praf sau noroi. Plecând de acasă, pe drum îşi face bine socoteală cum să se 
prezinte, să se mişte, să stea, şi cum să grăiască înaintea mai-marelui său, pentru a-i 
bineplăcea şi a dobândi cele de folos. Cu o chibzuială mult mai mare trebuie a ne pregăti 
noi creştinii drept-credincioşi - păstori şi păstoriţi, când suntem chemaţi de Dumnezeu la 
Sfânta Biserică, Palatul Dumnezeirii, prin îngerii Lui; cu cât Dumnezeu e mult mai mare 
şi mai nemărginit faţă de stăpânitorii aceştia lumeşti şi temporali. 

Astfel, sâmbătă seara sau în ajunul sărbătorii, îndată ce auzim sunetul toacei 
şi al clopotelor bisericii, care simbolizează glasul Arhanghelului şi vocea lui Dumnezeu 
(Matei 24, 31; Ioan 5, 25-29; 12, 28-46; 11, 41-45) ce ne cheamă la sine pentru 
rugăciune, trebuie a înceta lucrul, oriunde am fi. Mergem apoi la biserică unde ascultăm 
Ceasul al IX-lea, Vecernia şi Pavecemiţa. Cei mai depărtaţi de biserică îşi citesc acolo pe 
loc aceste trei laude, după Ceaslov sau Mica Prăvilioară. In lipsa cărţilor, precum şi 
neştiutorii de carte îşi fac rugăciunile care le ştiu, şi închinăciuni sâmbăta şi duminica, de 
la Crăciun până la ajunul Bobotezei, de la Paşti până la Vecernia după Duminica Mare şi 
în Praznicile împărăteşti, sau metanii când se fac (vezi Triodul, Tipicul Mare, pag. 504- 
507; Pravila Bisericească de Ieromonah Nicodim Sachelarie, pag. 200-206). 

Seara trebuie a-şi face baie sau a se spăla cât mai bine. Mâncarea pentru 
zilele Sfinte trebuie să se pregătească în ajunul Duminicii sau Sărbătorii. „Domnul a zis 
lui Moise: „Iată, Eu le voi ploua pâine din cer. Să iasă şi să adune în fiecare zi cât trebuie 
pentru o zi, ca să-i încerc de vor păşi sau nu după legea Mea. Iar în ziua a şasea să adune 
de două ori mai mult decât adunau în celelalte zile, pentru o zi". Fiecare aduna mana 

dimineaţa cât îi trebuia pentru mâncat în ziua aceasta; căci dacă se înfierbânta soarele, 
ceea ce rămânea se topea. Iar în ziua a şasea adunau de două ori mai mult: câte două 
omere de fiecare. 

Dar unii din popor au ieşit să adune şi în ziua a şaptea şi n-au găsit. Atunci 
Domnul a zis către Moise: „Până când nu veţi voi să ascultaţi de poruncile Mele şi de 
învăţăturile Mele? Vedeţi că Domnul v-a dat ziua aceasta de odihnă şi de aceea v-a da El 
în ziua a şasea şi pâine pentru două zile. Rămâneţi în casele voastre fiecare şi nimeni să 
nu iasă din locul său în ziua a şaptea" (Ieşirea 16, 4, 5, 21-22, 27-29). 

Dacă credincioşii Vechiului Testament aveau poruncă atât de strictă din 
partea lui Dumnezeu, dată prin Moise, de a cinsti ziua de odihnă si prin faptul de a nu 
aduna mană (pe care nici nu o găseau) în acea zi, cu mult mai mult sunt datori creştinii a- 
şi găti mâncare pentru zilele de Duminici si Sărbători din ajunul acestor zile, ca nu cumva 
în vremea Dumnezeieştilor Liturghii şi predici absolut trebuitoare sufletului lor, ei să se 
învârtească pe lângă pântecele oalelor, ca israiliţii uşuratici din pustiul Sinai pe lângă 
mâncăruri şi băuturi şi viţelul de aur, pentru care au căzut în ascuţişul săbiei pierzătoare 
(Ieşirea 32; 33, 1-6; 1 Corinteni 10, 14-2-3-5-6). 

Seara mâncăm cât se poate mai cumpătat. Facem ce mai avem de făcut pentru 
a doua zi, apoi rugăciunile spre somn şi ne culcăm. 

Toţi drept-credincioşii creştini, păstori şi păstoriţi, apostolici, patristici şi 
după dânşii, toţi adevăraţii creştini din toate vremurile şi cei din prezent, s-au păzit şi se 
feresc ca de cea mai mare primejdie sufletească a merge, în seara zilelor Sfinte şi chiar în 
oricare zi, la: jocuri, baluri, serate, nunţi, onomastice însoţite de petreceri anticreştineşti şi 
felurite blestemăţii. 

Se fereau a vorbi deşertăciuni, vorbe putrede, convorbiri murdare, cântece 
curveşti. Ei se rugau, cântau cântece duhovniceşti, citeau în cărţile sfinte, bisericeşti şi 
cugetau cu multă sârguinţă în legea Domnului prin care deveneau fericiţi şi rodnici 

duhovniceşte (Psalmi 1, 1-3; Luca 11, 28; Ioan 14, 21-23; Iacov 1, 21-25; Apocalipsa 22, 
19). 



Pregătiri în zilele sfinte pentru mergerea la biserică 

E bine de ştiut aceasta că în dimineaţa zilelor sfinte, fiecare binecredincios 
creştin, sculându-se, se spală, se piaptănă şi primeneşte, îmbrăcând hainele cele mai 
curate, simple chiar, dar curate. 

Apoi, aprinzându-şi candela sau lumânarea, înaintea icoanelor, tămâiază cu 
tămâie sau smirnă, sfinţită de preotul bisericii şi aşa îşi citeşte rugăciunile cele mai 
complete, după ceaslov sau cartea de rugăciuni. îngrijesc repejor de cele trebuincioase ale 
gospodăriei, vite şi păsări. Când au vreme, mai citesc în cărţile sfinte din biblioteca cu 
cărţi religioase, pe care trebuie s-o aibă în casa lui fiecare creştin. Se iartă cu cei ce s-au 
certat, nu de formă goală, ci după adevăr, pentru a se folosi. 

La vremea hotărâtă, pleacă la biserică, cât mai curaţi la trup şi suflet, 
oglindindu-şi curăţenia sufletească în feţele şi îmbrăcămintea lor. Pe drum merg 
cuviincios, grăind cu evlavie din Dumnezeieştile Scripturi, din vieţile şi învăţăturile 
Sfinţilor, Proorocilor, Apostolilor, Părinţi, Mărturisitori, Mucenici, Cuvioşi şi Drepţi, sau 
vorbind cu Dumnezeu prin sfintele rugăciuni. Creştinii mai înflăcăraţi se duc la biserică 
înaintea venirii preotului, pe care-1 aşteaptă cu dragoste sfântă, ca oile pe păstorul lor. 
Creştinii să nu cedeze ispitirii care adeseori îi împiedică a merge la biserică. Dăm aici o 
pildă: Diavolul, prefăcut în babă, îi iese înaintea unei fetiţe care merge la biserică, şi-i 
zice: „Unde te duci tu, copilă?". „La biserică, mătuşica". „Ei, la biserică! Ce ai să faci tu 
la biserică? Acolo se duc oamenii mari, babele şi moşnegii. Las-că tu ai vreme şi de 

biserică. Ia vezi colo în poieniţă, ce mai hârjoană (joacă)! Du-te de te joacă şi tu, acolo". 
„Bine mai zici, mătuşică!". Şi s-a dus fetiţa la hârjoana copiilor, în loc de a se duce la 
biserică, unde plecase. 

Se face fetiţa fată mare şi pleacă iar la biserică. Diavolul-babă îi iese înainte 
şi o întreabă: „Unde te duci tu, fată mare?". „La biserică, mătuşică!". „Iată, mai auzii una! 
Fată mare la biserică! Fetele mari, iată-le cum sar în joc! Iată-le, cum se îndrăgostesc! 
Du-te şi tu cu ele". „Că bine mai zici, mătuşică!". Şi s-a întors fata din calea bisericii la 
joc! 

După aceea se căsătoreşte, ajunge femeie cu bărbat şi copiii... Pleacă iar la 
biserică. Diavolul-babă îi iese înainte, zicându-i: „Unde ai plecat, nevastă?". „La biserică, 
mătuşică!". „Ei, biserică! Ai lăsat copiii singuri în casă să ardă, ori îşi scot ochii, ori ies 
pe drum şi-i calcă vitele, îi rup câinii, bărbatul când vine nu găseşte mâncare, şi-apoi 
huiet şi înjurături... bătăi!... întorce-te înapoi, că după ce vei înbătrâni, tot la biserică vei 
fi!". „Că bine mai zici, mătuşică!" şi s-a înapoiat acasă. 

Ajunge nevasta, babă bătrână. Pleacă iar la biserică. Diavolul-babă îi iese iar 
înainte, întrebând-o: „Unde te duci, babă, hăi?". „Ia, la biserică, mătuşică!". „Ia, mai auzii 
una! Babă surdă, la biserică! D-apoi, ce ai să mai poţi face tu la biserică. Aşa surdă, 
gârbovită, slabă şi sfârşită de suferinţă? Te dor picioarele; îţi tremură corpul! N-auzi 
nimic. Te apucă tuşea, ba şi neputinţele, şi sminteşti atâta lume! Du-te înapoi acasă, că 
după ce-i muri, tot la biserică vei fi!"... Baba s-a întors din calea bisericii şi a stat acasă 
până a murit, neagră de păcate. Vedeţi? Iată, aşa a câştigat şi câştigă diavolul sumedenii 
de suflete creştine din toate vârstele... Aşa a înşelat şi înşală diavolul pe toţi şi pe toate 
care cedează ispitelor lăsându-se amăgiţi de ele. „Fiţi treji, privegheaţi, pentru că 
potrivnicul vostru, diavolul, umblă, răcnind ca un leu, căutând pe cine să înghită" (1 Petru 
5, 8). 

în sfânta biserică intrăm, ne închinăm, stăm şi ascultăm cu evlavie 

dumnezeiasca Liturghie 

Mergând astfel şi ajungând la sfânta biserică, ne scuturăm hainele de praf ori 
zăpadă, ne curăţăm încălţămintele de praf sau noroi. Astfel curăţiţi la suflet, trup şi 
îmbrăcăminte, intrăm în biserica lui Dumnezeu pătrunşi de florii evlaviei sfinte, dornici 
fiecare a participa la întreaga slujbă a bisericii, zicând: „Intra-voi în Casa Ta, închina-mă- 
voi în biserica Ta cea sfântă, întru frica Ta. Doamne, povăţuieşte-mă întru dreptatea Ta, 
iar faţă de vrăjmaşii mei, îndreptează înaintea Ta calea mea". 

Prin biserică mergem uşor, fără a face tropăială sau zgomot, pentru a nu 
întrerupe închinătorilor firul rugăciunii şi ascultării slujbei. Toată partea bărbătească intră 
cu capul descoperit, iar partea femeiască cu capul acoperit, îmbrăcate cuviincios, 
acoperite peste tot corpul, după exemplul Maicii Domnului şi ale sfintelor femei 
(mironosiţe) facându-şi fiecare cruce completă pe faţă. Bărbaţii merg înainte şi stau în 
naos, iar femeile se opresc în pronaos, în urma bărbaţilor. Acolo (bărbaţii în naos şi 
femeile în pronaos) fiecare se închină la icoane. Fac înaintea fiecărei icoane câte două 
închinăciuni, în duminici şi praznice împărăteşti, iar în Sărbătorile Sfinţilor, metanii 
(cugetând cu toată evlavie la Mântuitorul, Maica Domnului, sau Sfinţii înfăţişaţi acolo) 
sărutând chipul sfânt nu pe faţă, ci la picioare sau la mâini, mai face o închinăciune sau 
metanie la icoana: 1) Mântuitorului din Catapeteasmă, 2) a Maicii Domnului, 3) a 
hramului, 4) la celelalte sfinte icoane, după mărimea sfinţilor care-i înfăţişează, trece pe 
unde iese preotul cu Sfintele Daruri, la iconostasul mic, la Maica Domnului sau Sf. 
Treime din strană. Nimeni n-are voie a trece printre iconostasul mic şi strana Maicii 
Domnului fără numai arhiereii, preoţii, diaconii şi eclesiarhii numai când duc sfeşnicul cu 
lumină înaintea Liturghisitorilor la ieşirea cu cădelniţa, cu Sf. Evanghelie şi cu Sf. Daruri. 

Apoi trece fiecare la locul său, după vârstă sau demnitate, unde, în linişte, se roagă 
Domnului în Duh şi Adevăr, urmărind cu atenţie şi ascultând cu toată evlavia întreaga 
slujbă Sfântă. închinarea pe la icoanele din Catapeteasmă (bărbaţii în naos şi femeile în 
pronaos) trebuie a se face înainte de venirea preotului şi începerea slujbei. Cei veniţi după 
darea binecuvântării se închină şi ei în foarte mare linişte, fără tropăieli, în vremea 
Miezonopticii sau Utreniei. După începerea Dumnezeieştii Liturghii nu-i iertat a se 
închina pe la icoane, ci numai la iconostas, ori numai în mijlocul bisericii şi trece la locul 
său, liniştit, stând cu toată evlavia, pentru a nu întrerupe firul rugăciunilor sau ascultarea 
credincioşilor adunaţi. 

In acest scop nu-i iertat nici a mai săruta mâna, sau pe obraz pe alţii în timpul 
Sfintei Slujbe, mai ales a Sfintei Liturghii. Fiecare e îndatorat să păstreze liniştea şi buna- 
cuviinţă în tot timpul slujbei, să nu tulbure sufletul celorlalţi închinători din sfântul lăcaş 
nici prin îmbrăcăminte (luxoase, mode, zărzămuri, seminuduri idolatre), nici prin 
vorbării, râsuri, hasmodii, semne, mişcări sau alte scandalizări. Fiecare să nu uităm nici o 
clipă că suntem în sfânta biserică, chiar înaintea lui Dumnezeu care vede, aude şi 
cunoaşte toate. Să nu lăsăm mintea a se abate de la sfânta slujbă aiurea. In momentele 
potrivite, ne închinăm cu evalvie, facându-ne semnul sfintei cruci drept şi complet pe 
faţă, coborâm din strană sau îngenunchem după rânduială. Cu toată atenţia şi cu tot 
gândul, ori prin citire sau cântare, luând parte la întreaga slujbă bisericească, câştigăm 
două foloase: 1) timpul pare a trece mai repede, 2) cu vremea dobândim multe învăţături 
foarte folositoare din slujba religioasă, din cântări, din citirea laudelor, paremiilor, 
psalmilor, Apostolului, sfintei Evanghelii, Cazaniei sau din predică. Fiecare să caute a 
cunoaşte cuprinsul tâlcurilor biblice şi Vieţile Sfinţilor ce-i vede zugrăviţi pe 
catapeteasmă şi pe pereţii Bisericii. Să povăţuiască cu toată liniştea şi cu toată blândeţea 
pe cei neştiutori, a păstra buna-rânduială în sfânta biserică. închinătorilor străini, veniţi în 
sfânta biserică, să le arătăm mult respect şi dragoste sfântă, bună voie şi cuvânt de zidire 
spirituală. 

Toată partea f emeiască în sfânta biserică să stea la locul lor, în pronaos 



N-a fost şi nu este de iertat pentru nimic în lume părţii femeieşti a trece din 
pronaos, locul destinat şederii lor, în naos, printre bărbaţi, ba chiar şi înaintea lor, lângă 
catapeteasmă, oricare ar fi ele. Se făcea excepţie de la aceasta numai pentru capetele 
încoronate, dar mai bine se foloseau de ar fi stat la locul lor. 

Dumnezeu a făcut mai întâi pe bărbat cu suflet viu, după Chipul Său şi 1-a 
destinat a deveni şi după asemănarea Sa. Pe bărbat 1-a adus şi aşezat în strălucitul Paradis 
anume făcut. 

Pe bărbat 1-a pus stăpân în grădina Raiului, ca s-o lucreze şi s-o păzească. 
Bărbatului i-a dat poruncă a mânca din toţi pomii grădinii Raiului şi 1-a oprit să mănânce 
din pomul cunoştinţei binelui şi a răului. Privind la bărbatul creat singur, Dumnezeu a zis: 
„Nu e bine să fie omul singur, să-i facem ajutor potrivit pentru el". Domnul Dumnezeu 
făcând din pământ toate fiarele, păsările şi feluritele vietăţi, le-a dus şi le-a trecut pe 
dinaintea bărbatului creat ca să le vadă, cunoscă şi să le pună nume şi aşa ele au rămas cu 
numele pus de Adam. Mai pe urmă a creat pe femeie - Eva - din coasta lui Adam, ca şi 
Biserica din coasta lui Hristos (Facerea 2; Hron. pg. 29). Deci, precum Biserica cea 
adevărată merge după Hristos şi nu înaintea Lui, ascultându-L în toate (Efeseni 5, 22-33) 
aşa şi toată partea femeiască să stea în pronaos, locul destinat şederii lor şi să nu 
strechieze printre bărbaţi ca cele din cârciumi şi de pe la petreceri anticreştineşti. Toată 
partea femeiască în Biserica Vechiului Testament şi Noului Testament, din vremurile 
apostolice şi patristice, au stat separate de bărbaţi. Sfânta împărăteasă Elena şi 
călugăriţele din secolul patru, stăteau separat cu femeile, în Sfânta Biserică a Domnului 
(Const. Apost. cart. II, cap. 57; Ist. Bis. Socrat cart. I, cap. 17, Chirii cateh. 8). 

Biserica lui Dumnezeu este Ierusalim Ceresc în care se păstrează buna- 
rânduială, nu Babilon plin de amestecare, confuzii şi neorânduieli. Cei ce fac 

neorânduieli în sfintele biserici cad sub afurisenie (can. 9 Apost; P. B. Sach. pag. 111; 
Rânduileile Monahale ale Cuviosului Pahomie, 8). 

Femeile şi fetele care se amestecă printre bărbaţi, provoacă sminteală, 
tulburări, neorânduieli urâte, care încarcă cu grele păcate, care se revarsă asupra părinţilor 
şi naşilor care nu le-au învăţat buna-rânduială. Femeile şi fetele semi-despuiate (cu rochia 
cu mânecă scurtă sau fără mânecă, cu decolteuri, îmbrăcate în pantaloni, cu capul gol) 
mergând printre bărbaţi sau cele mai cu pretenţie înaintea lor, la fiecare închinăciune fac 
câte o scenă draconică atrăgând asupra lor groaznicele urgii Dumnezeieşti (vezi Oglinda 
Duhovnicească, pag. 828-835 de Nicodim Măndiţă). 



Femeile şi fetele să nu vină împodobite la sfânta biserică 

Orice învăţătură divină şi bisericească arată clar că Dumnezeu a rânduit ca 
femeia să fie supusă bărbatului ei în toate, aşa cum Biserica este supusă Domnului Iisus 
Hristos (Efeseni 5, 24). In scopul acesta al mântuirii, toată partea femeiască trebuie a 
îmbrăţişa cu toată sârguinţa, minunata smerenie cu care s-a împodobit Preasfânta 
Fecioara Măria şi toate sfintele fecioare şi femei din trecut. „Că a căutat Domnul spre 
smerenia roabei Sale şi iată de acum mă vor ferici toate neamurile" (Luca 1, 48; 11, 27). 
Multe femei şi fete creştine, lipsite de adevărata înţelepciune creştinească care le 
primejduieşte mântuirea, vin în sfânta biserică îmbrăcate la modă, semi-despuiate, cu 
capul, mâinile pieptul şi picioarele dezgolite, înzorzonate cu deşertăciunile idoleşti 
(cercei, mărgele, salbe, inele, brăţări, mărţişoare, flori şi alte fleacuri) cu care idolatrii se 
împodobeau pe ei şi idolii lor. Acestea sunt urâciuni înaintea lui Dumnezeu şi plăcute 
dracilor. Sfântul apostol Petru, combătând luxul şi demonicele mode ale femeilor şi 

fetelor creştine uşuratice, le poruncea: „Femeilor, plecaţi-vă bărbaţilor voştri (în tot ce-i 
bun şi mântuitor de suflet). Viaţa voastră să fie curată. Podoaba voastră să nu fie pe 
dinafară, în împletirea părului, în podoabele de aur... şi în gătelile cu haine; ci în omul 
dinăuntru, tainic, al inimii, blând şi paşnic care e de mare preţ la Dumnezeu". 

Aceasta porunceşte femeilor şi Sfântul apostol Pavel, zicând: „Femeile să se 
roage îmbrăcate cuviincios (acoperite peste tot corpul, după chipul şi asemănarea 
Presfintei Fecioarei, Măria şi a sfintelor femei) cu sfială şi curăţenie, împodobindu-se nu 
cu împletiturile părului sau cu aur, sau cu mărgăritare sau cu haine scumpe, ci cu fapte 
bune, cum şade bine femeilor care se hărăzesc evlaviei". „Femeile să nu vorbească în 
Biserică" (1 Timotei 2, 9-12; 1 Corinteni 14, 34). 

Sfântul Ioan Gură de Aur, tâlcuind acest loc scripturistic, zice: „Hainele 
femeilor creştine să fie potrivite pe trup din toate părţile cu orânduială, după buna- 
cuviinţă, iar nu cu meşteşuguri (mode demonice, idolatre, seminuduri) spre a atrage 
curiozitatea. Aceea este podoaba adevărată, iar aceasta este poboaba falsă. Ce spui 
femeie? Tu te apropii să te rogi lui Dumnezeu înfăşurată cu aurării, cu împletituri, cu 
părul umflat deasupra frunţii, ca unele păsări sălbatice, cu cârlionţi în păr. Nu cumva ai 
venit aici (în Biserică) poate să joci? Nu cumva să iei parte la o nuntă lumească? Nu 
cumva să ei parte la vreo pompă? Acolo (la petreceri anticreştineşti, nunţi lumeşti, pompe 
omeneşti) îşi au loc aurăriile, împletiturile şi cârlionţii, acolo luxul;... iar aici (în Biserica 
lui Dumnezeu, chiar şi în orice loc dacă vrei să fie plăcut Lui) nu-i trebuinţă de nimic din 
acestea. Ai venit aici ca să te rogi lui Dumnezeu pentru păcatele cu care L-ai mâniat, să-I 
ceri iertare şi să-L faci ţie milostiv? Apoi, pentru ce te-ai împodobit aşa? Pentru ce ai 
venit astfel împodobită? Cum vei putea ofta? Cum vei putea plânge? Cum vei putea a te 
ruga cu sârguinţă şi cu lacrimi când tu vii aici împodobită cu astfel de momiţării? De vei 
plânge, lacrimile tale vor provoca râs celor ce te văd, fiindcă ceea ce lăcrimează, nu 
trebuie a fi împodobită cu aurării. Asta-i adevărată scenă teatrală şi ipocrizie, ca din 
acelaşi cuget, de unde ambiţia a zămislit acest lux de pe tine, să verşi lacrimi. Aruncă la o 

parte acea ipocrizie, fiindcă Dumnezeu nu se amăgeşte. Asemenea păpuşării sunt ale 
mimicilor (clovnilor) şi ale celor din orchestră, ale celor de pe scena teatrului (a 
anticreştinilor). Unei femei cu rânduială, acestea nu se potrivesc". 

„Femeie - strigă aşezămintele apostolice - dacă voieşti să fii credincioasă şi 
bine-plăcută lui Dumnezeu, nu te găti ca să placi altor bărbaţi, nu purta bucle sau 
îmbrăcăminte sau încălţăminte ca desfrânatele, ca să atragi pe cei ce se amăgesc cu astfel 
de lucruri, că deşi nu vei face aceste fapte ruşinoase spre a păcătui, ci numai spre 
împodobirea ta, totuşi, cu chipul acesta nu vei scăpa de pedeapsa viitoare, pentru că ai 
smintit pe alţii... Creştinelor, nu urmaţi femeilor rele... Nu vă sulimeniţi (schimonosiţi cu 
pudră, ruj, grimări) faţa pe care v-a facut-o Dumnezeu pentru că la voi nu este nimic care 
să aibă trebuinţă de găteală, deoarece: „Toate câte le-a făcut Dumnezeii sunt foarte 
frumoase" (Facerea 1, 31). O găteală, sulimeneală, peste măsura a ceea ce este frumos şi 
foarte bun, batjocoreşte podoaba Artistului" (Aşezămintele Apost. cartea 1, cap. 8). E o 
mare obrăznicie şi nebunie ca creatura să se semeţească a corecta pe Creator, nedându-şi 
seama că schimonoseşte sau strică chipul lui Dumnezeu cel viu, pus în sufletul lor, şi 
umbros în feţele lor. 

Femeile împodobite şi sulimenite sunt mai păcătoase decât desfrânatele 

publice 



Ni se istoriseşte că pe vremea Sf. Ioan Gură de Aur, ca şi în prezent, femeile 
umblau aşa luxos, şi deşuchiat îmbrăcate, încât creştinii mai înţelepţi se ruşinau când le 
vedeau. Sfântul părinte le înfiera cu cuvinte grele, silindu-le a se abate de la acel groaznic 
păcat. El ne arată clar că sunt mult mai păcătoase decât acele femei destrăbălate care îşi 
practică meseria imorală. „Acelea păcătuiesc în case - zice el - pe câtă vreme acestea 
(femeile şi fetele împodobite şi sulimenite) îşi arată imoralitatea în public, chiar şi în 
sfânta biserică. Deşi acestea poate nu vorbesc imoralităţii şi nici nu le fac, totuşi, prin 
îmbrăcămintea lor neruşinată, se aseamănă cu ucigaşii care ucid bărbaţii, trupeşte şi 
sufleteşte. 

Intr-o zi de sărbătoare, sfântul Ambrozie a văzut o femeie tânără sulimenită şi 
îmbrăcată fără ruşine, asemenea unui idol, care mergea grăbită la sfânta biserică. Sfântul, 
mirându-se, a întrebat-o: „Unde te duci, femeie?". Aceea i-a răspuns înţepat: „La 
Biserică!". Sfântul văzând-o că vrea să intre aşa în sfânta biserică, i-a zis: „Privindu-ţi 
fardarea, hainele, zărzămurile şi felul de a te arăta aşa, omul ar crede că tu alergi la joc 
sau la teatru şi nicidecum la sfânta biserică! Pleacă de aici, femeie! Fugi la casa ta şi 
plânge-ţi desfrâul tău! Nu mai veni aici cu idolul acestor şuchiate împodobiri, să-ţi baţi 
joc de Dumnezeu şi Biserica Lui, şi prin neruşinatul tău suflet să duci în piezare şi-n iad 
şi alte suflete nevinovate!". 

Altă dată, acest sfânt părinte, înfierând diavoleasca patimă a împodobirii şi 
fardării femeilor şi fetelor din vremea sa, zicea: „Femeia împodobită, e casa tuturor 
dracilor din iad". 

Unii bărbaţi, în loc de a rămâne după chipul ce li s-a dat de Dumnezeu, se 

necăjesc a se asemăna femeilor 



Păcătuiesc mult, astfel, şi bărbaţii care se împodobesc şi-şi schimonosesc 
feţele, aruncându-şi la gunoi podoaba bărbătească, neţinând seama de cuvântul lui 
Dumnezeu şi-a trimişilor Săi care zice: „Să nu vă stricaţi bărbile voastre! Să nu vă radeţi 
colţurile bărbii! Preoţii să nu-şi tundă marginea bărbii!" (Leviticul 19, 27; 21, 5). Acestea 
reies şi din aşezămintele Apostolice, care hotărăsc: „Nu te găti cu haine alese, cu 
pantaloni şi încălţăminte aleasă, nici purta inel de aur în deget, căci acestea sunt dovezi 
ale unei vieţi desfrânate... Nu se cade a îngriji prea mult părul capului, nici a-1 face breton 
sau freză, nici a-1 lăsa să cadă pe frunte, nici a-1 despărţi în cărări. Nu trebuie a strica nici 
părul bărbii şi a schimba forma omului (bărbatului) contra firii, arătându-se ca femeile 
prin raderea bărbii şi mustăţilor, căci: „Să nu vă rădeţi barba - zicea Legea - (Leviticul 19, 
27; 21, 5) deoarece Dumnezeu Creatorul a făcut ca aceasta (lipsa de barbă) să fie potrivită 
pentru femei; iar pentru bărbaţi, a judecat-o nepotrivită. Tu, deci, care faci aceasta din 
dorinţa de a plăcea, împotrivindu-te Legii, te vei face urâcios înaintea lui Dumnezeu, 
Care te-a sădit după chipul Său. Hristos este capul fiecărui bărbat şi bărbatul e cap 
femeii... Fiecare să rămână lui Dumnezeu în starea în care a fost creat (1 Corinteni 11,3; 
7, 20-24; Facerea 1, 26-27; 2, 7-21-25; vezi şi Pidalion). 

Diavolii zugrăvesc felurite deşertăciuni în mintea închinătorilor uşuratici 

Renumiţii sfinţi părinţi ai Bisericii lui Dumnezeu îi numesc pe diavoli, 
zugravi şi începători; iar nălucirile le numesc poduri (umblătoare) pe care demonii, 
trecând peste hotarele stăpânirii omeneşti nestrăjuite, împreună se amestecă cu sufletul 
facându-1 locaş neroditoarelor înţelegeri pătimaşe (Sf. Calist. Filocalia cap. 64). Cei ce-şi 
lasă mintea lor planşă diavolilor, să zugrăvească ce vor ei pe ea, de nu şi-o vor şterge şi 
curăţi prin roade vrednice de pocăinţă, îndată ce vor ieşi din trup, vor fi opriţi de ei la 
vămile văzduhului, cercetaţi şi doborâţi în iad. Astfel, după vedeniile unor Sfinţi Părinţi, 
abia unul dintr-o mie de preoţi se mântuieşte (Sfântul Ioan Hrisostom - Gură de Aur) şi 
dintre creştini, din zece mii, abia unul se ia de înger, după ieşirea din trup (Cuviosul 
Nicon; preot Bucevschi). Privitor la aceste zugrăviri diavoleşti, avem multe exemple 
îngrozitoare în Vieţile Sfinţilor, Istoria şi pictura bisericească; etc. 

Odinioară, diavolul s-a dus la uşa cuviosul Macarie Alexandrinul, 

îndemnându-1 a merge cu el la rugăciune, spunându-i că fără ei (diavolii) nu se face nici o 

adunare monahicească şi nici o cântare bisericească. Sfântul, certând pe diavol şi 

rugându-se lui Dumnezeu să-i descopere adevărul, s-a dus în sfânta biserică în timpul 

slujbei de miezul nopţii. Dumnezeu, deschizind ochii bine-văzători ai sfântului, a văzut 

nişte copii mici de arapi, negri, umblând repede încoace şi încolo printre părinţi şi fraţi, 

de parcă zburau prin sfânta biserică. Pe când unul din părinţi sau fraţi citea psalmii şi 

ceilalţi şedeau şi ascultau, vede că arapii aceia mititei şi iuţi, şedeau fiecare din ei pe 

lângă cei ce nu ascultau şi râdeau sau dormitau. Când unii din arapii aceia se atingeau cu 

amândouă degetele de ochii cuiva, îndată adormea. Când îşi puneau degetele pe buzele 

cuiva, acela imediat căsca. Iuţii arapi mititei umblau înaintea unora, în asemănări 

femeieşti. înaintea altora se făceau că lucrează ceva, ospătează, joacă, cântă lumeşte, 

petrec anticreştineşte, se mânie, iuţesc, viclenesc... şi aceia vorbeau, râdeau, făceau 

felurite neorânduieli din cele auzite, văzute şi simţite înaintea ascultătorilor sfintei slujbe. 

Ceea ce năluceau în amintirile părinţilor şi fraţilor, aceia cugetau în inimile lor. Când alţi 
arapi de aceia începeau să facă alte năluciri păcătoase înaintea unora din ascultătorii 
slujbei, erau goniţi îndată cu oarecare putere şi aruncaţi cu capul în jos, încât nu mai 
cutezau a mai sta înaintea acelor împuterniciţi duhovniceşte, nici a merge alăturea. Pe alţi 
închinători şi ascultători mai neputincioşi care nu luau aminte la rugăciune sau la citirile 
sfinte, diavolii se suiau şi stăteau pe grumajii şi pe spatele lor (ca păsările pe momâi, când 
văd că nu se mişcă, stau şi le murdăresc) şi îi batjocoreau. A doua zi, Sfântul Macarie, 
mărturisindu-i pe toţi, a văzut că gândurile de la rugăciunea fiecăruia, erau chipurile pe 
care diavolul, ca printr-un film cinematografic grăitor, zugrăvise pe planşele minţii lor, 
batjocorindu-i. Iată şi astea sunt un fel de gustărele cu care diavolul amăgeşte şi 
alimentează cu păcate, sufletele închinătorilor uşuratici, chiar şi în sfânta biserică. 

O istorioară ne grăieşte că diavolii întrebuinţează cinci degete infernale 
pentru ruperea din Biserica lui Dumnezeu şi prăbuşirea în iadul vremelnic şi veşnic a 
creştinilor uşuratici. Astfel, cu două degete le acopereau ochii ca să nu cunoască pe 
Dumnezeu din măreaţa Scriptură a universului, în care totul vesteşte existenţa, 
Atotputernicia, Atotînţelepciunea, purtarea Lui de grijă şi conlucrarea Lui. Le împiedică 
privirile să nu vadă lumina Sfintei Evanghelii şi a mântuirii. Cu celelalte doua degetele 
astupă urechile să nu audă cuvântul lui Dumnezeu şi chemările mântuirii. Degetul al 
cincilea, satana îl pune lacăt pe buzele păcătoşilor robiţi astfel, zicându-le: „Veniţi cu toţii 
după mine, fără nici un cuvânt de împotrivire!". în felul acesta, satana a atras multe 
suflete în iad. 

Diavolii scot afară pe unii creştini din sfânta biserică 



O ispită groaznică năvăleşte adesea asupra închinătorilor în timpul sfintelor 
slujbe şi mai ales al Dumnezeieştilor Liturghii. Unii văzători cu duhul au văzut pe diavoli 
în chip de arapi negri, zburând prin biserică, pe deasupra închinătorilor şi aruncându-le 
scai peste ele. Şi de cei ce se prindeau scaii, ieşeau afară. 

Sf. Ioan Gură de Aur zice că cei ce ies afară din biserică mai înainte de 
săvârşirea Dumnezeieştilor Liturghii (fără mare nevoie sau cauză binecuvântată) se 
aseamănă lui Iuda Iscariotul care, plecând de la Cina cea de Taină, s-a cufundat în 
întunericul nopţii, s-a prăbuşit din Darul Apostoliei. Alţii au văzut pe diavoli îmbrăţişând 
pe cei ce vorbeau şi râdeau, stând pe spatele şi după grumajii lor (Vezi: Prolog. Adev. sf. 
învieri; Explicarea celor 7 Laude; Explicarea Sfintei Liturghii, de Nicodim Măndiţă). 



Cei care vorbesc, râd şi fac neorânduieli în sfânta biserică, păcătuiesc 
groaznic, prăbuşindu-se cu Babilonul în infern 

Taberele ispitelor năvălesc ca norii lăcustelor asupra omenirii. Acestea 
văzându-le, Mântuitorul zice: „Vai lumii pentru sminteli, căci smintelile trebuie să vină. 
Dar mai vai acelora prin care vine sminteala, căci mai de folos ar fi fost lor să-şi spânzure 
o piatră de moară de grumaz şi să se arunce în mare, decât să smintească pe unul dintre 
aceşti mai mici care cred în Mine. Dacă ochiul tău cel drept te sminteşte, scoate -l şi-1 
aruncă de la tine! Dacă mâna ta cea dreaptă sau piciorul tău cel drept te sminteşte, taie-le 
şi aruncă-le de la tine. Căci mai de folos îţi este să pierzi unul din mădularele tale, decât 

cu tot trupul să fii aruncat în gheenă" (Matei 5, 29, 30; 18, 6-9; Marcu 9, 42-50; Luca 17, 
1-2; Romani 8, 5-13; 2 Corinteni 11, 13). 

Dacă blestemul acesta rostit asupra celor ce aduc altora sminteală în felurite 
locuri şi în vremi, e aşa de groaznic, socotiţi cu cât mai groaznic va fi acest blestem 
Dumnezeiesc asupra acelora care vin şi în Biserica Lui, să provoace sminteli 
închinătorilor!!! Noi toţi creştinii - păstori şi păstoriţi - ne adunăm aici, în biserică, să ne 
curăţim de păcate; să ne luminăm ca îngerii, să nu ne întunecăm ca dracii. Să ne întâlnim 
cu El aici, în casa Lui, să I ne rugăm pentru iertarea păcatelor săvârşite, pentru a ne ajuta 
în viitor, spre a-I mulţumi pentru toate binefacerile Lui, iar nu pentru a ne întâlni aici unii 
cu alţii, a vorbi, a râde şi a face felurite neorânduieli, bucurând pe draci. Cei care fac 
acestea, mai adaugă încă altă sarcină de păcate, peste păcatele cu care au venit să se 
uşureze de ele. Toţi şi toate care dau Bisericii lui Dumnezeu o altă destinaţie, potrivnică 
destinaţiei Ei sfinte şi luminătoare de suflet, prin vorbăria aceea, prin râsul acela, 
hasmodiile şi neorânduielile acelea, îşi dau lor altă destinaţie contrară mântuirii. Vreţi să 
vă arăt? Ascultaţi! 

Iată, a intrat aici cutare şi cutare persoană, parte bărbătească sau femeiască. 
Grija ei nu e să asculte cuvântul lui Dumnezeu, ca să se mântuiască de cel rău, ci ca să se 
pună în evidenţă, să atragă privirile tuturor spre ea. Priveşte cum, prin gesturile ei, prin 
paşi şi prin toate mişcările ei - se sileşte a se arăta mai grozavă, mai respecatabilă, mai 
fanfaroană decât celelalte persoane. Grija ei nu-i alta decât: Oare a văzut-o X sau Y? 
Oare a admirat-o? Oare a fost ea frumos împodobită? După ce umblă, de colo până colo, 
prin sfânta biserică, luându-şi locul şi stând, imediat îi curg în minte, puhoi, grijile vieţii. 
Mândria îi stăpâneşte sufletul şi-şi caută pereche; cam asemenea, cu care să vorbească, să 
râdă, să se destindă, să se mai distreze. Şi aşa auzi acolo vorbindu-se de politică, dincolo 
de negustorie, de gospodărie, dincolo de vrăjmăşie, neînţelegeri si alte deşertăciuni. 
Diaconul sau Preotul strigă: „Să luăm-aminte cu înţelepciune!". Ei vorbesc. Citeţul zice: 
„Acestea zice Domnul!", ei vorbesc şi râd. Un cleric citeşte Apostolul cu învăţăturile lui 

luminătoare - ei vorbesc ori râd. Diaconul sau Preotul citeşte Sf. Evanghelie, ale cărei 
cuvinte Dumnezeieşti mântuitoare sufletelor, ieşite din gura Liturghisitorului, le iau 
îngerii luminaţi, unul după altul, şi le duc sus, în înălţimile cereşti, înaintea lui 
Dumnezeu. - Ei vorbesc, vo-o-rbesc şi râ-â-âd! Cuvintele acestea sfinte, prooroceşti, 
apostoleşti, Dumnezeieşti, nu le rosteşte citeţul, Diaconul, Preotul sau Arhiereul, în 
cinstea lor, ci în cinstea lui Dumnezeu, ai Cărui slujitori sunt, şi spre mântuirea sufletelor 
noastre. 



Trebuie a asculta pe Dumnezeu mai mult decât pe oameni 

Oamenii toţi, şi mari şi mici, trebuie să asculte de Dumnezeu. In fiecare zi vă 
citim şi vă aducem aminte şi la cunoştinţă, epistola lui Dumnezeu, cuvintele Lui cele 
foarte mult folositoare şi mântuitoare. Acestea trebuie primite şi folosite, nu neglijate. Ia 
închipuiţi- vă că ar veni cineva de la înalta stăpânire lumească, aici în biserică, ridicând cu 
mâna în sus o hârtie scrisă şi scuturându-o în văzul vostru şi spunându-vă că-i trimis de 
stăpânire să v-o aducă la cunoştinţă! Oare nu v-aţi întoarce toţi la cel trimis? Oare n-aţi 
asculta ce grăieşte el după acea hârtie? Oare n-aţi lua seama la cele ce spune, fară să mai 
poruncim noi, Lirurghisitorii? Oare n-aţi face tăcere? Eu cred că da. Adeseori am văzut 
facându-se linişte mormântală când a venit cineva şi a citit vreo hârtie de la stăpânirea 
lumească. Şi când vine Proorocul, Apostolul şi Dumnezeu-Omul, Iisus Hristos de ne 
grăieşte despre cele din ceruri, noi să nu fim cu luare-aminte la cele ce ne spun? Unii 
cârtesc când aud pe cineva predicând în biserică. Dar iată, toată slujba sfintei biserici este 
predică, rugăciune şi laudă. Multe din Sf. Scriptură sunt arătate acolo. Auditorii însă cer, 
dezmierdări, predici frumoase, încântătoare, împletite cu meşteşug. Oare Pavel cu predici 

încântătoare a întors neamurile păgâne la Hristos? Oare cu fală a propovăduit Petru cel 
necărturar? Dar noi - zic mulţi - nu ştim cele scrise în Sf. Scriptură. De ce nu ştiţi din 
Sfintele Scripturi dacă multe altele ştiţi? Oare nu din lenevirea aceea că nu le ascultaţi şi 
nu le citiţi? Oare aceste s-au citit în Sfânta Biserică în limbi necunoscute? Nu s-au citit 
întotdeauna în româneşte? Lenea şi neplăcerea de a auzi cuvântul lui Dumnezeu, ne-au 
ţinut şi ne ţin în întuneric şi în umbra morţii, în care lâncezim. 



Râsetele în sfânta biserică sunt urâciune înaintea lui Dumnezeu 

Sminteală mare stricăciune multă sunt râsul şi vorbăria din biserică. Când 
vedem unele persoane vorbind în timpul slujbei, ne vedem siliţi a striga cu Proorocii şi cu 
Sf. Ioan Gură de Aur: „Faţă de desfrânată s-a făcut faţa ta, fără ruşine ai fost către toţi... 
despuiere şi pedeapsă grea te urmăreşte. Vai, cum cetatea aceea credincioasă a ajuns o 
desfrânată! Era plină de o luminată judecată şi dreptatea locuia în ea. Acum, însă, e plină 
de ucigaşi. Argintul s-a prefăcut în zgură (vorbirile bune în rele, putrede) şi vinul ales e 
amestecat cu apă (virtutea cu viciile, Sfinţenia cu deşertăciunile). Conducătorii calcă 
legea Sfântă, şi concetăţenii sunt hoţi" (Isaia 1, 21-28; 3, 16-26; Ieremia 2, 22-26; 13, 22- 
27; Naum 3, 5; Osea 1; 2). Tu stai în sfânta biserică râzând, ca şi femeile de pe scenă? 
Aceasta a răsturnat totul pe dos! Aceasta a nimicit totul. Cele (sfinte) ale noastre au 
devenit de râs, nimic nu este statornic din parte-ne, nimic serios; ci o păcătoasă purtare de 
glumeţi şi lumeşti! Aceasta n-o grăiesc către bărbaţii şi femeile din lume... că biserica e 
plină de rizilic (dispreţ înfruntare şi ocară). Iată, cineva spune o glumă. Aceasta îndată 
provoacă râs printre închinătorii din sfânta biserică. E dureros când vezi că cei mai mulţi 
nu mai contenesc a râde, chiar în timpul rugăciunilor şi al Dumnezeieştilor Liturghii. 

Pretutindenea joacă diavolul, pe toţi i-a împleticit la un loc (în vorbării, râs şi hasmodii) 
şi pe toţi îi stăpâneşte. Hristos se necinsteşte, este alungat şi nici într-o parte nu este în 
biserică. „Măscăriciunile - strigă Apostolul - vorba nebunească şi glumirea nici să se afle 
între voi" (Efeseni 5, 4) şi tu râzi în biserica Domnului? R-â-â-zi mereu şi-ţi înveseleşti 
faţa tu, care eşti singuratic? Tu, care eşti răstignit şi trebuie a plânge, râzi? De multe ori îl 
vedem pe El mâhnindu-se şi plângând. Iată, îl vedem plângând pe zidurile Ierusalimului. 
S-a tulburat când a văzut pe Iuda vânzătorul la cină cu El. Când a sculat pe Lazăr din 
mormânt, a plâns. Şi tu râzi în biserica Lui? Când cineva nu se întristează pentru păcatele 
aproapelui, e vrednic de învinovăţire, cu atât mai mult cei care nu-şi plâng păcatele lor. 
Vremea aceasta este de jale, mâhnire, de mortificare, de robie, de luptă, de iconomisire, 
de facerea roadelor vrednice de pocăinţă, de plâns păcatele, şi tu râzi? Nu-ţi aminteşti 
cum a fost certată Sarra pentru că a râs? (Facerea 18, 1-15). Râzătorilor în sfânta biserică, 
n-aţi auzit pe Mântuitorul zicând: „Vai vouă care râdeţi acum, că veţi plânge şi vă veţi 
tângui" (Luca 6, 25, comp. Isaia 65, 13-15) şi tu râzi, agonisindu-ţi blestemul? Oare 
Psalmistul zice că am râs. Nu, ci: „Ostenit-am întru suspinul meu" (Psalmi 6, 6) şi tu râzi 
în sfânta biserică? Asta-i nebunie, sminteală! Preotul lui Dumnezeu se osteneşte înălţând 
rugăciunile credincioşilor cu mireasma tămâilor (Apocalipsa 5, 8; 8, 3-4) înaintea Lui şi 
tu râzi? Nu te sfieşti? Nu te temi? Când intri într-un palat împărătesc, îţi potriveşti paşii, 
privirile, gesturile şi toate celelalte mişcări, ca nu cumva să te arunce afară, ori să te 
întemniţeze. Şi aici, în sfânta biserică, în cele cereşti, unde Dumnezeu e de faţă, râzi? Aţi 
venit aici să vă rugaţi şi râdeţi? Aţi intrat aici a cădea înaintea Lui, a vă curăţi de păcatele 
voastre şi faceţi asta râzând? Femeie! Iţi acoperi capul în chip de supunere şi smerenie şi 
râzi în biserica lui Dumnezeu? (Omilia V către Evrei). Cei ce vorbesc, râd şi fac 
neorânduieli în sfânta biserică şi-n sfântul Altar, vai lor, se rup de sfânta biserică şi de 
sfântul Altar şi formează, spiritualmente, curtea din afara bisericii, scoasă afară şi 
nemăsurată, destinată călcării neamurilor, primejduirilor, pierzării. Fericiţi sunt 

închinătorii cu trup şi suflet în Duh şi Adevăr care formează Altarul şi Biserica. Aceştia 
devin pururea fericiţi (Apocalipsa 11, 1-2; 19, 1-9; 7; 21; 22; Psalmi 1, 1-3; Luca 11, 28). 



Convorbirile, râsul şi neorânduielile trebuie scoase din biserică 

Dumnezeu Iisus Hristos, Sf. Apostoli, Sf. Părinţi Apostolici şi Patristici 
hotărăsc a fi pace în sfânta biserică. Astfel, vedem că Mântuitorul, pe cei ce huiau cu 
negoţul în biserică i-a scos cu biciul afară, nelăsând nici vas a purta cineva prin biserică, 
zicând: „Luaţi acestea de aici. Nu faceţi Casa (Biserica) Tatălui Meu (a Mea), casă de 
negustorie. Casă de rugăciune este pentru toată lumea. Voi o faceţi casă de negoţ?! 
Peşteră tâlharilor?!" (Ioan 2, 16-17; Matei 21, 12-13; Marcu 11, 15-17; Luca 19, 46). Sf. 
Ap. Pavel sfătuieşte ca în biserică toate să se facă (numai) după buna-cuviinţă şi buna- 
rânduaială, pentru ca adunarea credincioşilor închinători să se zidească. Să nu se facă 
vorbărie peste rânduială, ca nu cumva cei intraţi pentru a asculta, să le zică: nebuni sau 
nebune. Femeile să tacă în Biserică (1 Corinteni 15, 11; 1 Timotei 2, 11; Efeseni 5, 32; 
Coloseni 3, 13; Tit 2, 3-5). 

Vorbăria, râsul şi neorânduielile din sfânta biserică pun sub afurisenie pe cei 
care le-au făcut şi le fac (canon. 9 Apost). Urmările acestora culminează în pruncucideri, 
fraticideri, paricideri şi sinucideri moraliceşti, spirituale, adeseori şi trupeşti. Cei ce vor a 
se curăţi de povara acestora, îndată ce au vorbit sau râs, să facă o sută de metanii. De câte 
ori au vorbit sau au râs, atâtea sute de metanii să facă, pentru a se curăţi de păcatul acesta 
(p.b.g. p. 128). Sfinţii Cuvioşi Părinţi, canoniseau aspru pe călugării şi fraţii (monahiile şi 
surorile) care vorbeau şi râdeau în biserică... Dacă s-ar fi întâmplat ca în vremea 
cântărilor sau a rugăciunilor sau în timpul cuvântărilor să vorbească cineva sau să râdă, 

imediat era pedepsit să-şi desfacă cingătoarea (ca un dezmăţat) şi plecându-şi capul şi 
mâinile în jos, să stea înaintea Altarului, unde era mustrat de stareţul mănăstirii, de cel 
mai mare. Aceeaşi pedeapsă se aplica şi în trapeza obştească, când fraţii stau la masă. Cei 
pe care n-aveau cine îi pedepsi, puneau asupră-le blesteme groaznice (Reg. Monahale ale 
Cuv. Pahomie 8, 31, 121). Prin vorbăria din afara bisericii se dă loc diavolului, dar cu cât 
mai mult prin vorbăria, râsul dinăuntrul ei (Rând. Cuv. Benedict cap. 43). Trebuie să se 
ştie şi aceasta că fraţii să nu facă împreună vorbire în strănile bisericii. Căci dacă omul stă 
cu frică, cu toată simţirea în sine şi cu cucernicie înaintea unui stăpânitor pământesc, ca 
nu cumva să se pornească asupră-i cu vreo vină, cu cât mai vârtos înaintea veşnicului 
împărat şi Dumnezeului nostru, se cuvine să stăm cu frică şi cu cucernicie în biserică şi 
fără să îndrăznim a vorbi către cineva, ci să ne avem mintea aţintită la cântări, la 
rugăciuni şi la citiri, ca să nu ocăram Biserica vorbind, râzând, dormind, căutând încoace 
şi-ncolo, lenevindu-ne fără griji, schimbând picioarele, înmulţind scuipatul şi lărgind 
ochii în toate părţile (Prav. sf. Părinţi faţa 960; Tipicul Bis. al sf. Sinod). Dumnezeu nu e 
dumnezeul neorânduielilor, ci al păcii (1 Corinteni 14, 3; comp. 1 Tesaloniceni 5, 23). 
Astfel, cei ce fac vorbiri, râsuri, hasmodii şi felurite neorânduieli în timpul slujbelor, sunt 
faţă de sfânta biserică, unde intră, precum sunt carii faţă de lemn, rugina faţă de fier, 
gărgăriţele faţă de cereale; microbii bolilor molipsitoare faţă de oamenii ce-i primesc în 
corpul lor. Cum oamenii robuşti, prin anumite doctorii, injecţii se curăţă de microbi, 
distrugându-i şi copacii prin vijelie se curăţă de uscăturile lor, aşa şi Biserica, prin puterea 
lui Hristos se curăţă de aceşti paraziţi. 

Adevăraţii creştini şi creştine, care cu atenţie încordată în Duh şi Adevăr se 
roagă fierbinte lui Dumnezeu, Izvorul tuturor bunătăţilor, ascultând slujba şi cuvântul 
Domnului, sunt asemenea harnicelor albine înţelepte care, cu multă linişte şi osârdie, îşi 
adună ceara şi mierea de prin anumite flori, încărcându-şi aripile şi picioarele, pentru a o 
duce la stupul lor. Uşuraticii, creştini şi creştine, care fac vorbării goale, râs, neorânduieli 
şi tulburări în sfânta biserică, sunt asemenea feluritelor muşte ordinare care, alergând din 

murdării în murdării, prin gunoaie şi hoituri, tulbură văzduhul cu bâzâitul lor nefolositor 
şi primejdios, ducând boala dalacului; sau veninul feluritelor jivine, în oameni şi în alte 
vietăţi. Aceştia de nu se vor îndrepta, ajung ca mulţi alţii, jucăria dracilor şi osândiţi pe 
veci. Să păstrăm buna-rânduială şi pacea în bisericile lui Dumnezeu, că se prea poate. 

In biserica Sfântului Casian, cu 800 de închinători în timpul slujbelor sfinte, 
nu se auzea altceva decât glasul sfinţiţilor Liturghisitori, al citeţului şi al corului. 

Un preot teolog, într-o predică ţinută în biserica Popa Chiţu - Bucureşti, 
spunea că, într-o biserică mare din apus, cu mii de închinători, se păstra o linişte aşa de 
mare, încât se auzea uşoara bătaie a ceasornicelor din buzunare. 

Fiilor şi fiicelor! 

Luaţi seama când mergeţi în Biserica lui Dumnezeu. E mai bine să ascultaţi 
decât să aduceţi jertfa nebunilor (convorbiri, râs, neorânduieli), căci ei nu ştiu decât să 
facă rău (Ecclesiastul 4, 17). 



Vorbăriile şi râsul din biserică atrag urgiile divine 



Unicul Dumnezeu, Preamărit în ceruri şi pe pământ, a poruncit credincioşilor 
Săi a-I face lăcaş Sfânt (Biserică), unde să asculte cuvântul Lui, pentru a se face mai 
buni, mai curaţi, mai plini de Duh Dumnezeiesc. Dumnezeu a rânduit ca aici, în sfânta 
biserică, să ne întâlnim cu El, să I ne rugăm, să ne plângem păcatele, să-I cerem ajutorul, 
să-I mulţumim pentru binefacerile primite (Ieşirea 25, 8). „Ochii Mei - zice El - vor fi 
deschişi şi urechile Mele vor asculta rugăciunile acelora care se vor ruga în acest loc, în 
Duh şi în Adevăr" (3 Regi 9, 2-3; 8, 22-53; 2 Paralipomena (a doua a Cronicilor) 6, 12- 
42; 7; Ioan 4, 23-24). 

Sfintele biserici sunt locaşuri alese, sfinţite şi destinate anume pentru 
rugăciune, alimentarea cu cuvântul lui Dumnezeu şi împărtăşirea noastră cu sfmţeniile 
Lui. 

Aici e locul unde, în vremurile de grele cumpene, aleargă, pentru a nu pieri 
trupeşte şi sufleteşte. In vremurile acestea când huietul, bodogănelile, vorbirea şi râsul 
predomină în majoritatea bisericilor, oare unde să privească Dumnezeu, mâniat de 
nelegiuirile noastre, ca să se milostivească spre noi? Când ochii Săi văd aici, în bisericile 
Sale, neorânduieli, tulburări, atacări, muşcături, râsuri umflate... şi urechile Lui aud 
vorbării, bodogăneli, înfruntări duşmănoase, amestecate cu rugăciuni, cântări, paremii, 
citiri din Apostol, Sf. Evanghelie şi cuvânt, unde să mai fugim de mânia Lui? Unde să 
mai nădăjduim a afla mila Lui? Unde să se mai uite Dumnezeu pentru a Se milostivi şi a 
nu arunca biciul Său de foc, fulgere şi trăsnete peste noi păcătoşii? Să privească în lumea 
mare, unde oamenii se ucid unii pe alţii, ca şi cum ai ucide un pui de găină? La femeile 
care-şi ucid bărbiiţii cu otravă, cum ai adăpa un călător cu un pahar de apă rece? La 
bărbaţii beţi care vin acasă ca nişte sălbăticiuni, schilodindu-şi din bătăi femeia şi 
copilaşii? La mamele denaturate care avortându-şi pruncii îi aruncă la gunoi, cum ai 
arunca nişte pisici sau căţei fără ochi. La copiii îndărătnici, cruzi care, în loc de a ajuta, 
îşi părăsese, batjocoresc şi torturează părinţii lor bătrâni, slabi şi neputincioşi! Să 
privească la mulţimea gurilor de iad, la cârciumi, la nunţile şi onomasticele cu jocuri, 
cântece curveşti, unde creştinii petrec anticreştineşte, idolatrizându-se? Să privească 
acolo unde dănţuiesc minciunile, vicleniile, înşelăciunile, acolo unde urâcioasa patimă a 
beţiei şi a cortegiului de blestemăţii îndobitoceşte pe oameni şi pe femei? Să privească la 
judecătorii şi tribunalele unde-s apărări cu răutate, învinovăţiri şi minciunării în 
mărturisiri, înşelăciuni în apărări, jurăminte strâmbe? Acolo unde inimile se umflă de 
patima urei, unde-s prefăcătorii: în faţă dulceaţă de vorbe, otravă în dorinţă?! Unde să 
mai privească Dumnezeu, pentru a-şi potoli mânia dreaptă? In largul lumii? Va-a- ai! 
Acolo va vedea curăţia inimilor dispreţuită şi obrăzniciile aplaudate în toate părţile! 

Oriunde se va uita Dumnezeu, va simţi aprinzându-I-se dreapta mânie şi 
fulgere înfocate vor izbucni trăsnind cu mare putere asupra omenirii păcătoase. Iată, aşa 
de mari şi cumplite sunt nelegiuirile omenirii care predomină pământul! Destul se mânie 
Dumnezeu când priveşte omenirea învrăjbindu-se aşa de groaznic. Oare să-L mai silim şi 
noi, ortodocşii, cu vorbăriile, râsetele, neorânduielile şi tulburările noastre, a Se mânia 
când priveşte în sfânta biserică? Astfel de păcăte a prăbuşit cetatea Ierusalimului cu 
Templul Sfânt sub robia babilonienilor, romanilor şi turcilor. De asemenea şi strălucita 
împărăţie a bizantinilor cu puternica cetate sfântă a Constantinopolului şi luminata 
catedrală patriarhală Sfânta Sofia şi alte lăcaşuri sfinte, sub robia turcilor. 

Să păstrăm sfinţenia bisericilor cu buna lor rânduială ca să nu murim, ci să 
trăim (2 Lege 30, 10). 

„Oare voiesc Eu moartea păcătosului, zice Domnul Dumnezeu - şi nu mai 
degrabă să se întoarcă de la căile sale şi să fie viu" (Iezechiel 18, 2, 3, 23). 



Bisericile moarte - mortifică sufletele, iar cele vii le viază 

Hărnicia spirituală viază morţii (Ioan 5, 29; 15) iar lenevirea spirituală cu 
neorânduielile ei, mortifică şi sufletele vii. Acesta e un adevăr crud, dar foarte grăitor. In 
bisericile moarte (pline de huiet, vorbării, râs, neorânduieli) trebuie să duci un război pe 
viaţă şi pe moarte, ca să poţi via şi rămâne viu înaintea lui Dumnezeu: „De i se pare cuiva 
că e înţelept, nebun să se facă, ca să fie înţelept" (1 Corinteni 3, 18). 

In ţara Aquitaniei, cu mulţi ani înaintea noastră, era un nobil şi viteaz 
domnitor, anume Walter. El a intrat în multe războaie, a luptat eroic şi a ieşit biruitor. 
Aproape întreaga viaţă şi-a petrecut-o în războaie şi arme. 

îmbătrânind, a ajuns la cunoştinţa că pacea veritabilă, adevărată, nu este în 
războaie, lângă arme, ci numai cât mai aproape de Dumnezeu. într-o bună zi, hotărându- 
se a vieţui numai pentru mântuire, îşi ia drumul pribegiei şi porneşte în lumea mare ca să 
caute locul adevăratei păci şi liniştiri, unde să-şi afle mântuirea sufletului său. In acest 
scop înalt, el pleacă să afle pe oamenii aceia care slujesc lui Dumnezeu cu tot 
devotamentul, în toată vremea. 

Pentru a afla şi cunoaşte cu adevărat pe creştinii aceia şi lăcaşul sfânt, unde să 
se poată mântui, întrebuinţează mijlocul acesta cam ciudat: a legat în vârful toiagului său 
câţiva clopoţei. Astfel intra el în multe Biserici în vremea serviciului religios, pe când 
oamenii se rugau şi slujeau în ele. înaintând până în mijlocul bisericii, lovind cu putere 
toiagul de câteva ori de pământ, clopoţeii sunau. Şi pribeagul domn a văzut că 
închinătorii aceia lăsau rugăciunile, uitau pe Dumnezeu şi îşi aruncau privirile la dânsul, 
în închinătorii aceia vedea el împlinindu-se cuvântul Domnului: „Poporul acesta numai 
cu buzele Mă cinsteşte, iar inima lui este departe de Mine" (Matei 15, 8). 

După o alergare în multe biserici, schituri şi mănăstiri, a ajuns la o mănăstire 
(Novalese), în Munţii Alpi. Acolo se aflau la rugăciune părinţii şi fraţii împreună cu 
luminatul lor stareţ. Intră în biserică. Aici în zadar a lovit el toiagul de pământ şi a sunat 
clopoţeii, că nimeni n-a privit la el. Toţi adevăraţii creştini şi stareţul lor, au rămas 
cufundaţi în rugăciune. Nimeni n-a luat vreo cunoştinţă de venirea lui. Bătrânul domn s-a 
bucurat foarte mult, că a aflat ceea ce căuta. Acolo s-a simţit el foarte fericit, acesta fiind 
adevăratul sfânt lăcaş al păcii, ştiind că în locul unde omul se roagă lui Dumnezeu cu 
Duhul şi cu Adevărul, acolo se revarsă cu îmbelşugare Darul Lui. Acolo a rămas şi s-a 
mântuit. De aici vedem clar că rugăciunile noastre, pentru a fi primite de Dumnezeu şi 
folositioare, trebuie să fie vii, umilite, stăruitoare şi pline de credinţă. 

Mintea, inima şi toată voinţa noastră să fie pătrunsă de adevărul cuvintelor, a 
rugăciunilor pe care le facem. Astfel, precum focul zugrăvit fără căldură şi lumină nu e 
foc, omul mort, lipsit de suflet, nu e om adevărat; aşa şi rugăciunile făcute cu răceală şi 

cu risipirea gândurilor, nu-s rugăciuni. Rugăciunile reci, îngheaţă de pe buze şi cad ca 
nişte lepădături, ca fumul jertfei lui Cain, înainte de a se înălţa la ceruri. 



Bisericile vii îi fac îngeri luminaţi pe creştinii întunecaţi 

Oamenii, oricât de întunecaţi ar fi ei, când intră în sfânta biserică de ascultă 
cuvântul lui Dumnezeu şi cu hotărâre statornică îl păzesc, se luminează şi devin fericiţi 
nu vremelnic, ci veşnic. 

Bisericile sunt casa lui Dumnezeu. Totul ele spune slava lui Dunmezeu. 
Pentru a se folosi pe sineşi şi pe alţii, toţi creştinii - păstori şi păstoriţi - trebuie a se ruga 
şi păstra liniştea în ele, cu toată evlavia. Numai astfel biserica va putea transforma pe 
păcătoşii întunecaţi, în ortodocşi luminaţi. 

Avva Pavel cel (numit) Simplu (341 după Hristos) ucenicul Sfântului 
Antonie cel Mare, s-a dus odată la o mănăstire pentru cercetare, sfatuire şi folosul 
călugărilor. După obişnuita vorbire eu ei, călugării au intrat în biserică, la slujbă. Fericitul 
Pavel a rămas afară, la uşa bisericii, luând seamă la fiecare din cei ce veneau şi intrau în 
biserică. Cu Darul lui Dunmezeu cu care era înzestrat el, vedea faţa fiecărui suflet cum 
intra în biserică, cum ieşea şi cât se folosea, aşa cum ne vedem noi faţa, unii altora. 
Privind el pe adevăraţii călugări şi mireni care veneau şi intrau cu faţa veselă, îngerul 
fiecăruia bucurându-se de el, iată că vede un creştin negru şi întunecat peste tot corpul. 
Dracii îl trăgeau de amândouă părţile de un căpăstru pus în nasul lui. Iar sfântul său înger 
păzitor de la botez, mergea departe după dânsul, posomorât şi trist. 

Cuviosul Pavel vâzându-1 aşa, a început a plânge, bătându-şi pieptul 
îndurerat, după acel suflet pe care-1 văzuse aşa de nefericit. Cei ce-1 vedeau plângând aşa 

nemângâiat îl întrebau de ce plânge cu atâta amar. El ferindu-se să le răspundă, se da de-o 
parte tânguindu-se pentru acela pe care-1 văzuse aşa. 

Sfârşindu-se slujba, închinătorii au început a ieşi unii după alţii din biserică. 
Sfântul Pavel privea cu multă atenţie pe fiecare, ştiind cum a intrat, să vadă cum iese: 
folosit ori păgubit. 

Iată că vede şi pe bătrânul acela întunecat la trup, că iese din biserică luminat 
la faţă, alb la trup şi îngerul păzitor mergea aproape de el, bucurându-se foarte, iar dracii 
foarte departe mergeau după dânsul. Atunci, Sf. Pavel, sărind de bucurie, binecuvânta pe 
Dumnezeu şi, suindu-se pe o piatră înaltă, a strigat: „Veniţi si vedeţi lucrurile Domnului 
cât sunt de înfricoşate şi de toată spăimântarea vrednice! Veniţi şi vedeţi pe cel ce voieşte 
ca toţi oamenii să se mântuiască şi la cunoştinţa adevărului să vină! Veniţi să ne închinăm 
şi să cădem la El şi să zicem: Tu singur poţi să ridici păcatele" (Psalmi 65, 2; 1 Timotei 2, 
4). Auzind acestea oamenii, au alergat toţi cu mare sârguinţă aproape de dânsul, vrând să 
audă mai bine ce voia să le spună. Adunându-se toţi, Sfântul le-a povestit ceea ce văzuse 
la intrarea închinătorilor în biserică şi la ieşirea lor. în acelaşi timp a rugat pe omul acela, 
să spună tuturor cauza pentru care Dumnezeu i-a dăruit o aşa grabnică schimbare 
minunată. Omul, văzându-se vădit, a povestit înaintea tuturor, cu toată îndrăzneala: „Eu 
sunt un om păcătos. Multă vreme am vieţuit în desfrânare pană acum. Astăzi, intrând în 
biserica lui Dumnezeu, am auzit citindu-se din proorocirea lui Isaia în care Dumnezeu ne 
grăia printr-însul: „Spălaţi-vă, curăţiţi-vă, scoateţi vicleşugurile din inimile voastre 
înaintea ochilor Mei. Invăţaţi-vă a face bine. Şi de vor fi păcatele voastre ca 
mohorâciunea, ca zăpada le voi albi. Şi de veţi vrea şi mă veţi asculta, bunătăţile 
pământului veţi mânca" (Isaia 1, 16-20). Auzind eu, desfrânatul, cuvântul Proorocului, 
m-am umilit în sufletul meu, zicând: „Dumnezeule, Care ai venit în lume să mântuieşti pe 
păcătoşi şi ai făgăduit aceasta prin proorocul Tău, rogu-Te, împlineşte aceasta şi în mine, 
nevrednicul şi păcătosul că nu voi mai săvârşi păcatul acesta şi îţi voi sluji în curată 
ştiinţă. Primeşte-mă pe mine care mă pocăiesc şi cad înaintea Ta şi mă depărtez de tot 

păcatul!" Cu aceste făgăduinţe şi hotărâri am ieşit din sfânta biserică după săvârşirea 
slujbei, aşa cum am fost văzut. 

Toată adunarea credincioşilor auzind aceasta, a strigat cu glas înalt către 
Dumnezeu zicând: „Cât s-au mărit lucrurile Tale, Doamne, toate întru înţelepciune le-ai 
făcut!". 



„Nu zece s-au curăţat? Dar cei nouă unde sunt?" 

Văzut-ai cum Mântuitorul i-a vindecat de lepră pe cei 10 leproşi, i-a dat 
sănătoşi familiilor lor? Iată tot aşa şi pe noi toţi, cei care ne-am creştinat cu Sf. Botez, 
Mir-Ungere şi Sf. împărtăşanie ne-a vindecat de groaznica lepră a păcatului strămoşesc şi 
de cele proprii şi ne-a redat moştenirea Raiului. Dar, vai, precum arunci nouă din leproşii 
vindecaţi, nu s-au întors să dea mulţumită lui Dumnezeu pentru vindecarea lor, aşa şi în 
vremurile noastre, majoritatea purtătorilor de nume creştinesc lipsesc de la împlinirea 
datoriei lor şi a mulţumirii înaintea lui Dumnezeu, pentru binefacerile primite, chiar când 
se adună şi stau în sfânta Lui biserică. 

Când Domnul priveşte în casa Lui şi vede pe mulţi hoinărind cu mintea 
aiurea, vorbind, râzând, facându-şi semne, tulburări şi felurite neorânduieli şi, numai 
puţin stând cum se cuvine, strigă indignat la noi ca şi la aceia: „Oare nu zece (toţi 
creştinii prin Sfântul Botez) s-au curăţit? Dar cei nouă (mulţi) unde sunt? Nu s-au aflat să 
se întoarcă şi să dea slavă lui Dumnezeu?". 

Păcatul dormitării în sfânta biserică 



Neputincioşi şi nepricepuţi sunt creştinii aceia care dormitează în biserică. 
Aceasta provine uneori din oboseală, alteori din cauza vreunei boli. Adeseori însă vine 
din lenevire, indiferentism religios, de la diavolul. Un frate dormitând în biserică din 
multă lenevire şi lene, pe când ceilalţi cântau Utrenia, după rânduială a văzut în vis pe 
Stăpânul Hristos, răstignit pe Cruce, întorcându-şi ochii de la monahul somnoros, şi i-a 
zis: „Slugă leneşă şi trândavă! Tu nu eşti vrednică să mă vezi în faţă, somnoros fiind şi 
cufundat în lene, când ceilalţi Mă laudă şi Mă slavoslovesc. Deci nici fericirea nu o vei 
dobândi în împărăţia Mea cea cerească. Să ştii că cel ce se leneveşte, slava cea veşnică nu 
va afla". Acestea zicând Stăpânul, fratele acela deşteptându-se s-a înfricoşat groaznic de 
acea hotărâre a împăratului Ceresc. Căindu-se mult în durerea inimii, şi-a îndreptat 
nepăsarea sa şi s-a izbăvit de dormitare şi lenevire în timpul sfintelor slujbe şi rugăciuni. 



Nu vă ajunge lumea largă pentru vorbării, râs şi băut? 

Iscusitul Apostol dojenea pe creştinii din Corint pentru unele neorânduieli pe 
care le făceau în bisericile lor, zicând: „Oare nu aveţi case în care să mâncaţi şi să beţi? 
Sau defăimaţi Biserica lui Dumnezeu? Eu nu vă laud pentru aceasta" (Corinteni). Aşa şi 
noi, preoţii Bisericii, ne vedem siliţi a striga: „Purtători ai Numelui Domnului Hristos! 
Nu vă mai ajung casele, ogrăzile, locurile voastre, umbrele copacilor, cărările, drumurile, 
târgurile, lumea largă, pentru vorbării, râsuri, mişcări, somn, mâncat, băut şi alte 
neorânduieli? Ce? Aţi mai venit cu ele şi aici? Dispreţuiţi Biserica lui Dumnezeu? Noi nu 

vă lăudăm pentru aceasta. Aceasta vă despoaie de Darul lui Dumnezeu şi vă alungă în 
osândă". 

Priviţi şi vedeţi câtă întindere de pământ a lăsat Dumnezeu, de la o biserică la 
alta, pentru feluritele trebuinţe omeneşti şi cât de puţin spaţiu, din loc în loc, şi-a oprit 
pentru Sine, unde să ne întâlnim mai multişor cu El şi să scăpăm de primejdii şi pierzare. 
Aceste locaşuri sfinte, sfinţite Lui, sunt nişte adăposturi, locuri de scăpare, cetăţi de 
salvare care trebuie respectate cu toate rânduielile lor sfinte pentru a ne folosi (Numerii 
35, 9-29; 2 Lege 19, 2-10). 

Acestea cunoscându-le, nimeni să nu mai cuteze a dispreţui sfintele biserici 
cu vorbărie, râs, neorânduieli, mâncat şi băut. 



Mai întâi să ne hrănim pe noi cu cuvântul lui Dumnezeu şi apoi pe alţii 

Mulţi creştini ai vremurilor noastre, când aud citindu-se în biserică Paremiile, 
Psaltirea, Apostolul, Sf. Evanghelie, Cazania şi mai ales Predica, în loc de a-şi lua fiecare 
pentru sine, în loc de a se socoti fiecare vinovat, le tot potriveşte pentru alţii, le aruncă 
asupra unora şi altora. Parcă-i văd tot împărţind şi-i aud şopotind: „O! ce bine se loveşte 
cuvântul acesta la cutare bogătan care-i plin de vicleşug şi iubitor de avuţii. Tare bine se 
mai loveşte cuvântul acesta la cutare beţivan! Cuvântul celălalt parcă-i anume făcut 
pentru cutare femeie luxoasă, care vrea să întreacă pe toate celelalte în lux, mode şi 
podoabe. Cum lipseşte cutare şi cutare femeie să audă acest cuvânt care parcă e citit 
anume pentru ele". Şi aşa, unii şoptesc într-una într-un fel, alţii în alt fel, împărţind cele 
ce se citesc şi vorbesc aici, numai altora. E foarte primejdios pentru aceia care se suie în 
scaun de judecată şi osândire asupra semenilor lor, neţinând seama că prin aceasta se 

înrudesc cu diavolul, pârâşul lui Dumnezeu şi al oamenilor. Se despoaie de darul lui 
Dumnezeu şi se transformă din creştini în anticreştini" (Hronograf pag. 27-28; Pateric, 
cap. 15,6, 8, 10). 

Adeseori slujba bisericii, citirile şi predica, ori se par greoaie, ori neplăcute, 
încurcate sau prea lungi, uneori îi copleşeşte somnul sau felurite griji şi când prind ceva, 
cum am zis, împărtăşesc altora. Aceştia-s diavolii care risipesc cuvântul lui Dumnezeu 
din mintea creştinilor ca să n-aducă roadă dorită (Matei 13, 19; Marcu 4, 14-15). 

